Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	10. juuni 2005 nr 450

Jaanuarikuu üleujutuse tagajärgede likvideerimiseks
rahaliste vahendite välja maksmine E.Oolupile

Haapsalu Linnavalitsuse poole pöördus Ene Oolup (elukoht Kaluri 8, 90502 Haapsalu), kes 8. ja 9.jaanuari 2005 tormi ja üleujutuse tõttu on sattunud toimetulekuraskustesse ja kelle eluase sai kannatada ulatuses, mis ei võimalda isikul seal turvaliselt elada. Perekond Oolup on Haapsalu linna paljulapseline pere.
Haapsalu Linnavalitsus on eraldanud E.Oolupile rahalisi vahendeid tormi tõttu kannatada saanud eluaseme kiireloomulisteks remonttöödeks kokku 35 000 krooni, mis kuulub väljamaksmisele juhul kui E.Oolup esitab sotsiaal- ja tervishoiuosakonnale ehitusmaterjalide ostmise kuludokumendid. 
E.Oolupil puuduvad rahalised võimalused ehitusmaterjalide ostmiseks.
Juhindudes sotsiaalhoolekandeseaduse § 8 p 2, § 23 p 1, 2 ja 3, § 28¹, kohaliku omavalitsuse korralduse seaduse § 6 lg 1, lg 3 p 1, § 30,  § 31, Haapsalu põhimääruse § 35 lg 1 p 2, § 63 , Lääne maavanema 14. 01.2005 korraldusest nr 6 “Rahaliste vahendite kasutamise kord”, Haapsalu Linnavalitsuse 18.01.2005 korraldusest nr 35 “8. ja 9. jaanuari 2005 tormi läbi kannatanutele kriisiabi osutamise korra kehtestamine” ning haldusmenetluse seadusest Haapsalu Linnavalitsus

korraldab:
1.	Välja maksta Ene Oolupile rahalised vahendid tormi tõttu kannatada saanud eluaseme (Kaluri 8, Haapsalu linn) kiireloomulisteks remonttöödeks summas 35 000 (kolmkümmend viis tuhat) krooni Vabariigi Valitsuse poolt Haapsalu linnale eraldatud 2005.a. jaanuaritormi kahjude likvideerimiseks rahaliste vahendite arvelt.
2.	Volitada aselinnapea Ingrid Danilov sõlmima ja linna nimel alla kirjutama rahaliste vahendite eraldamise lepingule Ene Oolupiga lepingusummaga 35 000 (kolmkümmend viis tuhat) krooni.
3.	Linnavalitsuse raamatupidamisel (I.Salus) kanda punktis 2 nimetatud summa lepingu alusel Ene Oolupi arvelduskontole 1104249902 AS Hansapanka.
4.	Korraldus teha teatavaks linnavalitsuse raamatupidamisele (L. Tammsalu, I. Salus), aselinnapeale (I. Danilov), sotsiaal- ja tervishoiuosakonnale (E. Lemmsalu) korralduse koopia väljastamisega allkirja vastu ning Ene Oolupile (Kaluri 8, 90502 Haapsalu) koopia saatmisega posti teel.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär

							   Lisa
Haapsalu Linnavalitsuse 10.06.2005 korraldusele nr 450

ÜLEUJUTUSE LIKVIDEERIMISEKS RAHALISTE VAHENDITE ERALDAMISE LEPING

Haapsalu,			…… juuni  2005

Haapsalu Linnavalitsus (registrikood 75013575), edaspidi nimetatud “Linn”, keda esindab aselinnapea Ingrid Danilov ja kes tegutseb Haapsalu Linnavalitsuse 10.06.2005 korralduse nr 450 alusel ja Ene Oolup (elukoht Kaluri 8), edaspidi nimetatud “ Toetuse saaja”, leppisid kokku alljärgnevas:

1.	Lepingu objekt
1.1.Linn maksab rahalist toetust 8. ja 9. jaanuari 2005 tormi ja üleujutuse likvideerimiseks Ene Oolupile, mida Toetuse saaja kasutab eluaseme kiireloomuliste remonttööde teostamiseks (põrandate vahetus, sise- ja välisseinte osaline asendamine, viimistlustööd) aadressil Kaluri 8, Haapsalu linn.

2.	Lepingu summa
2.1.	Linna poolt Toetuse saajale makstav toetuse summa (edaspidi Toetus) on 35 000 (kolmkümmend viis tuhat) krooni.
2.2.	Toetus kantakse Linna poolt Toetuse saaja pangakontole vastavalt Haapsalu Linnavalitsuse 10. juuni 2005 korraldusele nr 450.

3.	Tähtaeg:
3.1.	Leping on sõlmitud tähtajaga kuni 30 juuni 2005 ja jõustub allakirjutamise momendist poolte poolt.

4.	Toetuse saaja kohustub:
4.1.	kasutama temale antud Toetust vaid lepingu punkt 1.1. fikseeritud otstarbeks ;
4.2.	esitama Linnale Toetuse kasutamise kohta kuludokumentide koopiad 
       30. juuniks 2005;
4.3.	tagastama kuludokumentide mitteesitamisel või mitte sihtotstarbeliselt kasutatud toetussumma Linnale.

5.	Lepingu muutmine
5.1.	Käesoleva lepingu tingimusi võib muuta osapoolte kirjalikul kokkuleppel.

6.	Lepingu lõppemine ja ennetähtaegne lõpetamine
6.1.	Käesolev leping lõpeb punktis 3.1. toodud tähtaja möödumisel;
6.2.	Käesolevat lepingut võib lõpetada ennetähtaegselt Eesti Vabariigi seadustes ja käesolevas lepingus ettenähtud alustel;
6.3.	Linnal on õigus mistahes lepingu rikkumise korral etteteatamistähtajata peatada Toetuse andmine ja ühtlasi leping ennetähtaegselt lõpetada;
6.4.	Lepingu ennetähtaegse lõpetamise korral maksab Toetuse saaja Linnale tagasi lepingujärgse Toetuse täies ulatuses lepingu lõpetamisest 30 kalendripäeva jooksul.

7.	Muud tingimused
7.1.	Osapoolte vahel käesoleva lepingu täitmisest tulenevad vaidlused lahendatakse poolte läbirääkimiste teel. Kokkuleppe mittesaavutamisel kuuluvad vaidlused lahendamisele seadusandlusega kehtestatud korras.
7.2.	Käesolev leping on koostatud kahes võrdset juriidilist jõudu omavas eksemplaris, millest üks eksemplar antakse Linnale ja teine Toetuse saajale.

8.	Osapoolte juriidilised aadressid

Haapsalu Linnavalitsus	                                      Ene Oolup
Registrikood  75013575				  
Posti 34, 90504  Haapsalu			             Kaluri 8, 90502 Haapsalu	
a/k 10602002431007	a/k 1104249902
SEB Eesti Ühispank	Hansapank AS
Tel 47 25 300	Tel 55540263

Linna poolt:	Toetuse saaja poolt:

……………………………..				……………………………….
	(allkiri)						(allkiri)

Ingrid Danilov					Ene Oolup
Aselinnapea